Treinongeluk nou ‘politieke speelbal’
• Nuus • Treinongeluk nou ‘politieke speelbal’
Plaaswerkers. Foto: HANLIE DE BRUYN
Die georganiseerde landbou meen verlede week se treinongeluk is “besig om in ’n politieke speelbal te ontaard, sê Mpumalanga Landbou.
Die georganiseerde landbou is nie van plan om by die situasie en ondersoeke na verlede week se treinongeluk in Mpumalanga betrokke te raak nie. Volgens berigte is 25 mense in die ongeluk dood en verskeie beseer. Die ongeluk het gebeur ná ’n vragmotor, wat werkers na ’n plaas vervoer het, by ’n spooroorgang voor ’n volgelaaide steenkooltrein beland het. Die bestuurder het glo nie die trein se verskeie waarskuwingseine gehoor nie. Mnr. Hennie Laas, hoof uitvoerende beampte, sê volgens die inligting wat hulle het, is die Departement van Arbeid se eise teen die boer ongegrond. “Die georganiseerde landbou beoog nie om by die ondersoek en situasie betrokke te raak nie, want dit wil voorkom asof dit tans as politieke speelbal gebruik word.” OortredingDie Departement van Arbeid het ’n ondersoek na die voorval geloods. Me. Mildred Oliphant het volgens ’n berig op Nuus24.com gesê ’n voorlopige ondersoek het bevind die boer het die Arbeidswet oortree. Die boer het glo nie inligting oor die werkers nie, wat ’n oortreding van die Wet op Basiese Diensvoorwaardes is. Volgens dié wet moet werkgewers besonderhede van hul werknemers hê, insluitend dié van hul naasbestaandes. Laas sê sover hul kennis strek, was die werkers in diens van ’n arbeidsmakelaar en nié die boer nie. “Die arbeidsmakelaar het glo ook ’n subkontrakteur gekry om werkers te vervoer. Die vragmotor is dié subkontrakteur se eiendom en die bestuurder werk vir hom.” Die boer is nie ’n lid van die georganiseerde landbou nie.
2012/07/19 07:29:28 AM
Ek dink ons almal het dit gesien kom: 'n baie tragiese voorval wat onskuldige lewens geeis het, word gebruik as 'n stok om die wit boer by te kom.
Daar word nou bitter min gesê van die van die swart bestuurder van die vragmotor wat aan 'n swart man behoort wat eintlik verantwoordelik is.
2012/07/19 08:30:35 AM
Mooi so georganiseerde landbou. Moenie betrokke raak nie. Dit is presies wat die ANC wil he. Los hulle sodat hulle die situasie kan misbruik om die skares aan te hits. Dit is immers wat hulle probeer bereik met die verspreiding van die leuns. Moenie die president van die land aankla vir aanhitsing nie. Hy het die geleentheid nodig om weer verkies te word.
2012/07/20 08:12:12 AM
Daar is soveel groter oortredings op die wet op basiese diensvoorwaarde! Kan nie verstaan dat departement arbeid op so iets sal fokus nie. Dit is elkgeval die arbeidsmakelaar se verantwoordelikheid om die werknemers se persoonlike inligting te he, nie die boer wat in die berig deurloop nie! Die eise teen die boer is absoluut ongegrond!
2012/07/20 11:52:03 AM
Van ons geagte Mmnisters pleit in die openbare media dat die boer verantwoordelik gehou word vir die ongeluk ...en selfs aangekla word van moord. Beteken dit dan ook dat die minister van openbare vervoer aangekla word van moord elke keer as 'n openbare vervoermiddel soos 'n bus en taxi in 'n noodlottige ongeluk betrokke is? Naam